Viborger Samler, 1846-12-08
Sverrig. Om Attentatet i det kgl. Slot (see d. Bl. Nr. 191), meddeler Post- och Inr. Tidn. Følgende: Ved Middagstid (den 26de Novbr.) strax efter Kl. 12 indfandt sig paa det kgl. Slot i Ordonnantsværelset udenfor Hs. Majestæts yderste Forgemak en daarlig klædt Mandsperson, med Overtræksstøvler paa samt aldeles tilstænket og vaad. Han forlangte, at Vagtmesteren skulde melde ham hos den vagthavende Cabinets=Kammerherre, Oberst Peyron, som Hr. v. Platen. Obersten gik derpaa ud i Forsalen, hvor Platen forlangte Audients hos Kongen. Kammerherren, som fandt, at han saae forvirret ud og at hans Paaklædning var lidet passende, gav et undvigende Svar uden ligefrem at afslaae hans Begjæring, og henviste ham til en anden Dag. Hans Svar blev senere bestemtere, da Platen ikke vilde give mindste Oplysning om, hvad han vilde hos Kongen. Platen blev derpaa vred, trak en Pistol op af Lommen, holdt den mod Oberst Peyrons Bryst og udbrød truende: "Meld mig, eller jeg skyder." J en Haandevending slog Obersten Pistolen til Side og bemægtigede sig den. Der sendtes nu Bud efter Vagt og paa Politikammeret. Jmidlertid forholdt Platen sig ganske stille, skjøndt han godt vidste, hvad Hensigten var med de afsendte Bud. Strax efter traadte Statholderen paa Stockholms Slot, Grev Horn, ind med Bagt og befalede at gribe Platen; da fremtog denne en anden Pistol, sigtede mod Grev Horns Hoved og udbrød: "Do Statholder!" og affyrede Pistolen. Pistolen gik af; Ladningen foer saa nær forbi Grevens venstre Kind og Tinding, at Kinden blev fuld af Krud og Haaret ved Tindingen afsviedes, indi Væggen nærved Loftet. Platen grebes og førtes paa Politikammeret uden synderlig Modstand. Dog var han under Forhøret kjæk i Munden, advarede Politiet og truede det med den franske Minister osv. Ved Visiteringen fandtes hos ham, føruden de ham fratagne Pistoler, en stor Tælgekniv i Foderal, et Uhr, forskjellige Placater med daarlig Tryk og paa daarlig Svensk, hvilke skulde give Underretning om, at hans rette Navn var Hertug af Bourbon, et Bundt forskjellige Papirer, men ikke en eneste Skilling i contante Penge. Paa Spørgsmaal. om, hvad hans Hensigt havde været, skal han have svaret, at han hos Kongen havde villet forlange dem straffede, som 1844 indsatte ham i Danvikens Galehospital. Paa Spørgsmaal om, hvorfor han medbragte Vaaben, skal han med stor Ærgrelse have svaret, at en Hertug af Bourbøn gaaer aldrig ubevæbnet. Men han syntes efter en kort Stand aldeles at have glemt Alt, hvad der var passeret om Formiddagen. Hans Galskab blev ogsaa sat udenfor al Tvivl. Baade Assessoren i Retten og den tilkaldte Læge have desuden bevidnet, at han er i høieste Grad vanvittig. Paa Politikammeret gjenkjendes han at være samme v. Platen, som for et Par Aar siden havde været Gjenstand for Sikkerhedspolitiets Opmærksomhed, og at han var bleven udført paa Danviken den 1ste Aug. 184, udskreven derfra den 20de Mai f. A. og begav sig til sin Hjemstavn. Derfra var han den 25de kommen til Stockholm. Jdetmindste anmeldtes han som Reisende først den 26de, Kl. 11 Formiddag. Ved den Tid havde han været inde i et Conditori ved Ridderhuustorvet, hvor han havde nydt Chocolade og 2 Glas Madeira. Strax om Eftermiddagen førtes han til Galehospitalet i Danviken, hvor han skal blive indtil videre. Pistolerne havde en meget stor Krudladning, og i den, der ikke blev affyret, bestod Ladningen af 4 Ulvehagel, i Harehagel og flere mindre Fuglehagel. Vaabnene ere temmelig store Terzeroler; – v. Platen er et ungt Menneske paa 2326 Aar, middel af Høide og rank. Han har i flere Aar lidt af Tungsindighed og Sindsforvirring, men noget stærkere Udbrud af hans Afsindighed har man dog ikke sporet her. Grev Horns Contusion er af ringe Betydning og han kan godt forlade sine Værelser. Man ventede forgiæves om Aftenen Kongen med Familie i Theatret, men desuagtet forlangte og afsang man Nationalsangen og udbrød i et Længe leve Kongen!" (Bl. Tid.)